stanford-oval/wikipedia huggingface dataset:
לנה

ערך זה עוסק בנהר בסיביר. אם התכוונתם למשמעות אחרת, ראו .
| --- | --- |
הדלתה של נהר הלנה
הדלתה של נהר הלנה
 מידע כללי
 אורך:  4,400 ק"מ
 ספיקה ממוצעת:  17,000 מ"ק לשנייה
 אגן ניקוז:  2,500,000 קמ"ר
 מוצא:  הרי באיקל
 גובה מוצא הנהר:  1,640 מטרים
 יובלים:  Vitim, Strekalovka, Mynniyyky, Myla, Pilka, Sitte, Mundaalyk, Lyunkyubey, Innyakh, Dolgaya River, Malyy Patom, Kyunyuy, Lyapiske, Taryn-Yurekh, Khamra, Ukunku, Uyulu, Pilyuda, Kulenga, Bol'shaya Tira, Lyutenge, Tamma, Yakurim, Chochuma, Turugu, Kuranakh-Siktyakh, Bulkur River, Buotama, Markha, Linde River, Chaya, Kuta River, Undyulyung, Bakhynay, Biryuk, Molodo, Suola, Ilikta, Peleduy, Lungkha, Dzhardzhan, Dyanyshka, Kirenga, Aldan, וילוי, Olyokma, Sinyaya, Batamay, Muna, Motorchuna, Menkere, Cherendey, Nyuya, Begidyan, Tuolba, Chuya, Sobolokh-Mayan, Tympylykan, Oruchan, Natara, Menda, Ura River, Lena basin, Belyanka, Bol'shoy Patom, Kyundyudey, Derbe, Byosyuke, Ilga, Namana, Kengkeme, Kyuelenke, Tayura, Tutura, Khoruongka, Chechuy, Khanchaly, Bol'shaya Kontayka, Chompolo, בפסקה זו 35 רשומות נוספות שטרם תורגמו 
 שפך:  ים לפטב באוקיינוס הארקטי
 מדינות באגן הניקוז:  רוסיה
 אגן הניקוז
 
לנה (ברוסית: Лена) הוא נהר גדול בסיביר, רוסיה. זהו הנהר התשיעי באורכו בעולם.
הדלתה שלו קפואה 7 חודשים בשנה. אורכו כ-4,400 ק"מ. הלנה הוא מקור חשוב לדיג לתושבי האזור. חלק מהאזור שהנהר עובר בו מוגדר כשמורת טבע.
זרימת הנהר מתחילה בהרי הבאיקל, לא רחוק מימת באיקל, בשמורת הטבע לנה, והוא זורם מערבה לכיוון קאטשוג (Katshug) ואז צפונה (עד למפגש עם וילוי) ולבסוף צפון מזרחה. הוא עובר בעיר יקוטסק. כיוון שהנהר קפוא, משתנה ספיקתו משמעותית: מ-2,800 מ"ק/שנייה בינואר ל-66,500 מ"ק/שנייה ביוני.
הנהר קפוא מאוקטובר עד יוני ובזמן זה הוא משמש ככביש. במאי הנהר מפשיר. ההצפה בשנת 2001 הציפה את העיר לנסק.
כינויו של לנין לקוח משם הנהר.
לאונרדו פונסיו

לאונרדו דניאל פונסיו (בספרדית: Leonardo Daniel Ponzio; נולד ב-29 בינואר 1981 בלס רוזאס, מחוז סנטה פה, ארגנטינה) הוא כדורגלן ארגנטינאי המשחק בקבוצת ריבר פלייט כקשר אחורי. זכה עד היום ב-17 תארים עם המועדון ונחשב בו לסמל.
קריירה

פונסיו החל את הקריירה בקבוצת ניואל'ס אולד בויס, הוא שיחק בקבוצה החל מ-1999 ועד 2003 ואז הוחתם על ידי קבוצת ריאל סרגוסה הספרדית.
הוא שיחק שלוש עונות וחצי בסראגוסה, איתה זכה בגביע הספרדי ובסופר קאפ הספרדי (2004).
ב-2007 חתם בריבר פלייט, איתה זכה באליפות הקלאוסורה 2008. באותה שנה הוא שב לסראגוסה, שם הוא שהה עד 2012, שנה בה הוא חזר לריבר פלייט.
עם ריבר הוא שוב זכה באליפות (פינאל 2014), והתווספו לכך זכיות בטורנירים רבים: קופה קמפאונאטו (2013/14), גביע סודאמריקנה (2014), שלושה גביעי רקופה סודאמריקנה (2015, 2016, 2019), שני גביעי ליברטדורס (2015, 2018), גביע סורוגה בנק (2015), שלושה גביעי ארגנטינה (2016, 2017, 2019) ושני גביעי הסופר קאפ הארגנטינאי (2017, 2019). פונסיו סיים את הקריירה עם זכייה נוספת באליפות הליגה בעונת 2021 ובטרופאו דה קמפאונס באותה עונה.
קריירה > הנבחרת

פונסיו היה שותף לזכיית הנבחרת הצעירה של ארגנטינה בגביע העולם בכדורגל עד גיל 20 ב-2001. הוא ערך את הופעת הבכורה שלו במדי הנבחרת הבוגרת באוגוסט 2004 במשחק מול יפן, לזכותו שמונה הופעות במדי הנבחרת כשהאחרונה הייתה במשחק מול בוליביה ב־26 במרץ 2013.
לאונרדו לורדאן

קברו של לורדאן בוונציה
לאונרדו לורדאן או לאונרדו לורדאנו (באיטלקית: Leonardo Loredan או Leonardo Loredano; ‏16 בנובמבר 1436 - 12 ביוני 1521) היה הדוכס ה-75 של ונציה. לורדאן כיהן כדוג'ה מאז מינויו, בשנת 1501, ועד פטירתו.
חייו

בתקופת שלטונו התרחשה המחלוקת בין ונציה לבין ליגת קמבריה. לאחר מותו של האפיפיור אלכסנדר השישי, בשנת 1503, השתלטה ונציה על טריטוריות בצפונה של מדינת האפיפיור. עם בחירתו של האפיפיור יוליוס השני כיורשו של אלכסנדר, ציפתה ונציה כי האפיפיור (שכונה "הוונציאני" (Il Veneziano) בשל תמיכתו בוונציה) יאשר את הסיפוח של הטריטוריות, אולם לאחר המינוי, ובמפתיע, הורה האפיפיור על נידוייה של לה סרניסימה ותושביה, ויצר ברית עם צרפת, האימפריה הרומית הקדושה ומדינות אחרות כנגד ונציה. בעקבות קרב אגנאדלו איבדה ונציה שטחים רבים באיטליה, ולאחר נפילת פדובה הייתה העיר ונציה עצמה בסכנת כיבוש.
במקביל בשנת 1509 נערך קרב דיו, אשר במסגרתו הביס הצי הפורטוגזי את הצי העות'מאני והצי הממלוכי (אשר נתמכו על ידי ונציה) ובכך שבר את המונופולין הוונציאני על הסחר בתבלינים מהמזרח הרחוק שעבר דרך מצרים ודרך ונציה.
לורדאן איחד את תושבי ונציה בפני הסכנות, והצליח להביא לכיבושה מחדש של פדובה ולכריתת הסכם שלום במסגרתו ויתרה ונציה על השטחים שאיבדה אולם שבה להיות בת ברית של האפיפיור אשר יצא למלחמה באותה עת כנגד צרפת. כאשר ניצחון האפיפיור על צרפת נראה בלתי נמנע, הפר האפיפיור את הסכם השלום עם ונציה. בתמורה, כרתה ונציה הסכם עם לואי ה-12, מלך צרפת, והצליחה לכבוש מחדש את הטריטוריות שהפסידה, ואף הכריחה את האפיפיור לשלם את חובותיו למשפחת לורדאן - בסך של 500,000 דוקטים.
אזכורים תרבותיים

דיוקן הדוג'ה לאונרדו לורדאן מעשה ידי ג'ובאני בליני ידוע בהיותו אחד הדיוקנים הראשונים אשר צוירו כאשר נשוא הדיוקן מביט הישר קדימה אל הצופה, ולא ניצב בפרופיל (כמקובל בימי הביניים).
לנדשטול

| --- | --- |
סמל לנדשטולסמל לנדשטול

 מדינה:  גרמניה גרמניה
 מדינה פדרלית:  ריינלנד-פפאלץ ריינלנד-פפאלץ
 מחוז:  מחוז קייזרסלאוטרן
 ראש העיר:  קלאוס גרומר (Klaus Grumer)
 תאריך ייסוד:  500 לפנה"ס
 שטח:  15.34 קמ"ר
 גובה:  248 מטרים
 אוכלוסייה:  ‏
  ‑ בעיר:  8,336 (31 בדצמבר 2022)
  ‑ צפיפות:  573 נפש לקמ"ר (2007)
 קואורדינטות:  49°24′44″N 7°34′20″E﻿ / ﻿49.412222°N 7.572222°E﻿ / 49.412222; 7.572222
 אזור זמן:  UTC +1
 http://www.landstuhl.de/
  מפת מיקום  מפה מפורטת   (למפת גרמניה מוגדלת) שטוטגרט מינכן ברלין קלן ברמן המבורג פרנקפורט הנובר דיסלדורף לייפציג דרזדן נירנברג קיל בון מגדבורג ארפורט רוסטוק מיינץ פרייבורג שוורין לוקס. הולנד בלגיה צרפת דנמרק צ'כיה פולין אוסטריה שווייץ הים הבלטי הים הצפונילנדשטול(למפת גרמניה רגילה) שטוטגרט מינכן ברלין קלן ברמן המבורג פרנקפורט הנובר דיסלדורף לייפציג דרזדן נירנברג קיל בון מגדבורג ארפורט רוסטוק מיינץ פרייבורג שוורין לוקס. הולנד בלגיה צרפת דנמרק צ'כיה פולין אוסטריה שווייץ הים הבלטי הים הצפונילנדשטול(למפת ריינלנד-פפאלץ רגילה) מיינץ קובלנץ טריר קייזרסלאוטרן וורמס נויוויד נוישטט שפייר פרנקנטל נורדריין-וסטפאליה הסן באדן וירטמברג  חבל הסאר  צרפת לוקס. בלגיהלנדשטול(למפת ריינלנד-פפאלץ מוגדלת) מיינץ קובלנץ טריר קייזרסלאוטרן וורמס נויוויד נוישטט שפייר פרנקנטל נורדריין-וסטפאליה הסן באדן וירטמברג  חבל הסאר  צרפת לוקס. בלגיהלנדשטול  he tabBackground:;tabBorder:#aaa;defaultTab:0;
 
לנדשטול (בגרמנית: Landstuhl, נהגה לָנדשְטוּל) היא רשות מקומית קטנה במחוז קייזרסלאוטרן במדינת ריינלנד-פפאלץ בגרמניה אשר מונה כ-9,000 נפש.
בסמוך ללנדשטול נמצאים בית החולים הצבאי האמריקאי לנדשטול ובסיס חיל האוויר האמריקאי רמשטיין.
לאונרדו סילאורן

לאונרדו סילאורן (בספרדית: Leonardo Cilaurren; ‏5 בנובמבר 1912 – 9 בדצמבר 1969) היה כדורגלן ספרדי, ששיחק בעמדת הקשר אחורי.
ביוגרפיה

סילאורן נולד בבאסורטו-זורוטזה, חבל הבסקים, שבספרד בשנת 1912 למשפחה של סוחרים עשירים. על מנת לשחק כדורגל החליט לפרוש מהלימודים בניגוד לדעת הוריו. הוא התחיל לשחק בארנס קלוב ולאחר מכן עבר לאתלטיק בילבאו. עם אתלטיק זכה בגביע הספרדי בשנים 1932 ו-1933, ובליגה בעונות 1933/34 ו-1935/36. הקריירה שלו נעצרה עקב מלחמת האזרחים שהתרחשה באותו זמן בספרד.
לאחר המלחמה חזר לשחק והפעם ברחבי אמריקה. הוא התחיל בדפורטיבו אוזאקי שבמקסיקו. בשנת 1939 עבר לשחק בארגנטינה במועדון ריבר פלייט, ואחר כך עבר לפניארול שבאורוגוואי. הוא שב למקסיקו, רק שהפעם לקבוצה אספניה שעימה זכה פעם אחת בליגה ובגביע ופעמיים בסופר קאפ.
בנבחרת ספרד שיחק במשך ארבע שנים, שבהן ערך 14 הופעות. במונדיאל 1934 היה חלק מהנבחרת הספרדית, והגיע עימה עד לרבע גמר שבו הודחו נגד איטליה במשחק חוזר. בסיום הטורניר נבחר להיות בנבחרת המצטיינת. בשנת 1937 עבר לשחק עבור חבל הבסקים וערך עימה סיבוב הופעות ברחבי אירופה ואמריקה.
בשנת 1945 פרש מכדורגל בגיל 32 בלבד, ולאחר כמה שנים בחו"ל חזר ב-1953 להתגורר במדריד שם עבד בתור מנהל בר בסגנון בסקי. סילאורן נפטר ב-9 בדצמבר 1969 בגיל 57 לאחר שלקה במחלת הסרטן.
תארים

אליפות ספרד (2): 1933/34, 1935/36
הגביע הספרדי (2): 1932, 1933
כאן על פני אדמה

| --- | --- |
 שיר
 יצא לאור:  1927 
 סוגה:  זמר עברי
 שפה:  עברית
 כתיבה:  רחל המשוררת
 
המשוררת רחל בלובשטיין-סלע
"כָּאן עַל פְּנֵי אֲדָמָה" הוא שירה של רחל המשוררת, אשר חובר בתל אביב בשנת תרפ"ז 1927.
השיר הולחן על ידי יהודה שרת, ובלחן נוסף שמחבריו אינם ידועים.
משמעות השיר

"כאן על פני אדמה" הוא שיר הלל המשבח את החלוציות. נושאי השיר הם מאמצי האיתנים הנדרשים מהחלוצים, שליחי האומה, כדי להקים את ההתיישבות החקלאית והעירונית, ולמעשה את החברה היישובית המאורגנת, בארץ ישראל. המאמץ הכביר, מדומה לגלילת "אֶבֶן מִפִּי הַבְּאֵר", כלומר הסרת מחסום ממשאב הקיום החיוני: מים. המשוררת סבורה, ובדומה להגות בני דורה, כי ביצועו של המאמץ החלוצי מחייב אחדות, עקשנות וערנות של רבים - המדומים במילים: "אלף זרועות" - בבת אחת. כמו בשיריה האחרים, ובספרות העברית בכללה, מדמה המשוררת את ארץ ישראל לאישה, על שלל ההתייחסויות המקובלות בתרבות האנושית: אם, או חברה ומאהבת. היא מבקשת ואף מייעצת לקוראיה, שיקנו לעצמם הקשבה אל האדמה, שבה היא רואה בשיר זה "אֵם", המעניקה חיים ומזינה את בניה ובנותיה, בני האדם, ומייצגת ממשות, חמימות ואיתנות; וזאת תחת הסתכלות בשמים, המייצגים כביכול ערכים מופשטים, אולם שלא תמיד בהשגה.
לקריאה נוספת

רחל בלובשטיין, כאן על פני אדמה, שירת רחל, תל אביב: הוצאת דבר, תרצ"ה-1935, עמ' נט.
הערות שוליים

↑  ראו: כאן על פני אדמה, באתר זמרשת.
↑  ראו: כאן על פני אדמה, באתר זמרשת.
| שירת רחל |
| --- | --- | --- |
| ספיח (1927) | זמר נוגה • אל ארצי • רחל • כאן על פני אדמה • אני • כנרת • הן יצאנו בסך • כוחי הולך ודל • מיכל • פגישה, חצי פגישה • יום בשורה |  |
| מנגד (1930) | עקרה • ספר שירי • ואולי לא היו הדברים... • אם צו הגורל... • להקיץ ולדעת • זמר • גן נעול • העברת ידך • לא פעם, בקיץ • פשטתי יד לבקש רחמים • הוי ארצי הורתי • בלילה • שי • אקליפטוס • מנגד • זו הדרך • אני ואתה |  |
| נבו (1932) | אביב • רק על עצמי • הנה אקח את מבט עיניך • בגני נטעתיך • על הגורן • עם שחר • חג • מתי • כה ציפיתי ליום והגיע • ליד החלון |  |
| טיוטות ותרגומים | חופי ירדן • אל נא תשירי • התזכרי ליל אביב? • שיבה • אל גדר דחויה |  |
לוהאב כיאל

לוהאב כיאל (בערבית: لوهاب كيال; נולד ב-3 במאי 1988) הוא כדורגלן ערבי-ישראלי המשחק בעמדת המגן הימני בהפועל בועיינה.
קריירה

כיאל התחיל את הקריירה שלו במחלקת הנוער של מכבי חיפה. ב-31 במאי 2008 ערך את הופעת הבכורה שלו בקבוצה הבוגרת בהפסד 2-0 למ.ס. אשדוד.
בגיל 20 שוחרר מהמועדון והצטרף להפועל בני ג'דיידה ובמהלך העונה הצטרף למכבי אחי נצרת עמה עלה לליגת העל בסיום העונה. ב-31 באוגוסט 2009 ערך את הופעת הבכורה שלו בליגת העל בהפסד 2-0 לבני יהודה. לאחר שבסיום העונה ירדה נצרת לליגה הלאומית, כיאל חתם בבני סכנין.
בקיץ 2011 חתם במ.ס. אשדוד במדיה שיחק משחק אחד ובמהלך העונה חתם בהפועל עכו.
בקיץ 2013 הצטרף להפועל נוף הגליל וכעבור עונה חתם בהפועל בני לוד. בעונת 2015/2016 היה שחקן חופשי ועונה לאחר מכן חתם בעירוני נשר מהליגה הלאומית. בהמשך הקריירה שיחק בהפועל אום אל-פחם, עירוני קריית אתא, עירוני טבריה, מכבי טמרה, אחווה ריינה ומכבי בני ג'דיידה. כיום משחק בהפועל בועיינה בליגה א' צפון.
לאון גמבטה

ערך זה עוסק במדינאי צרפתי. אם התכוונתם לגנרל צרפתי ממלחמת העולם הראשונה, ראו .
לאון גמבטה (צרפתית: Léon Gambetta; 2 באפריל 1838 –  31 בדצמבר 1882) היה מדינאי צרפתי, מראשיה וממייסדיה של הרפובליקה הצרפתית השלישית, נשיא האספה הלאומית וראש ממשלת צרפת.
יחסי גרמניה–קמבודיה

| יחסי גרמניה–קמבודיה |
| --- | --- |
גרמניה: קמבודיה


גרמניה: קמבודיה
שטח (בקילומטר רבוע)
357,022: 181,035
אוכלוסייה
84,431,715: 17,691,293
תמ"ג (במיליוני דולרים)
4,456,081: 31,773
תמ"ג לנפש (בדולרים)
52,777: 1,796
משטר
רפובליקה פדרלית: מונרכיה חוקתית

יחסי גרמניה–קמבודיה הם היחסים הדו-צדדיים בין קמבודיה לגרמניה.
היסטוריה > 1956–1969

ממלכת קמבודיה הוכרה על ידי הרפובליקה הפדרלית של גרמניה בנובמבר 1956 כמדינה עצמאית. עם זאת, יחסים דיפלומטיים לא כוננו בתחילה מכיוון שקמבודיה ניהלה מדיניות של נייטרליות קפדנית כלפי מדינות מפולגות, כמו גרמניה המערבית וגרמניה המזרחית באותה תקופה. בשנים 1960 ו-1962 נערכו הסכמי שיתוף פעולה כלכלי בלבד. באביב 1962 הממשלה בפנום פן אפשרה גם לגרמניה המערבית להקים קונסוליה כללית. בשנת 1964 שודרגה הקונסוליה הכללית של גרמניה המערבית, ואז הותר לגרמניה המזרחית לשדרג את מעמדה הדיפלומטי. מיולי 1967 היה גם לגרמניה המזרחית נציגות דיפלומטית. לאחר שהקנצלר קורט גאורג קיזינגר הכיר בגבולות קמבודיה ב-29 בספטמבר 1967, הרפובליקה הפדרלית הצליחה לשדרג את ייצוגה לשגרירות ב-15 בנובמבר 1967, מה שהיווה התחלה רשמית של יחסים דיפלומטיים. ב-8 במאי 1969 הוכרה גרמניה המזרחית על ידי קמבודיה והוכרז על כינון יחסים דיפלומטיים.
מכיוון שהדבר היה מנוגד לאינטרסים של הרפובליקה הפדרלית של הימנעות מהכרה דיפלומטית בגרמניה המזרחית, החליטה הממשלה הפדרלית ב-4 ביוני 1969 להחזיר את שגריר גרמניה בפנום פן הנס-יואכים איק, להפסיק את פעילות השגרירות הגרמנית ולהגביל סיוע טכני רק לביצוע חוזים שכבר נחתמו; לא לחתום על הסכמים חדשים. קמבודיה ניתקה אז את היחסים הדיפלומטיים עם הרפובליקה הפדרלית ב-11 ביוני 1969.
היסטוריה > 1969–1975

לאחר ניתוק היחסים הדיפלומטיים יוצגה גרמניה המערבית בקמבודיה על ידי צרפת. שלושה דיפלומטים גרמנים היו עדיין פעילים בשגרירות צרפת עד ה-15 במרץ 1975. לאחר עלייתו של הקמר רוז' לשלטון פונתה השגרירות הצרפתית ב-17 באפריל 1975, והמגעים הדיפלומטיים עם קמבודיה נותקו לחלוטין.
היסטוריה > 1975–1991

במהלך שלטונו של קחמר רוז' (1975–1978) תחת פול פוט וכיבוש קמבודיה על ידי וייטנאם, לא היו קשרים דיפלומטיים בין הרפובליקה הפדרלית של גרמניה לקמבודיה עד שנחתמה אמנת השלום בפריז בשנת 1991. מאמצע 1976 ועד 14 במאי 1977, עם זאת, הייתה נציגות דיפלומטית של קמפוצ'אה הדמוקרטית (קמר רוז') בגרמניה המזרחית.
היסטוריה > 1991–1993

האינטרסים של גרמניה הובטחו מ-19 ביולי 1991 ועד 13 בפברואר 1992 על ידי המשלחת הדיפלומטית ההונגרית. מ-14 בפברואר 1992 גרמניה מחזיקה נציגות דיפלומטית בפנום פן.
היסטוריה > 1993–היום

לאחר הבחירות הדמוקרטיות הראשונות והקמת ממשלה קמבודית שנבחרה באורח דמוקרטי, התחדשו היחסים הדיפלומטיים המלאים ב-3 באוקטובר 1993, והלחת הגרמנית ל-ONR הוסבה למשלחת דיפלומטית.
היסטוריה > פריסת שירות רפואי תחת מנדט של האו"ם

במסגרת מנדט של האו"ם, קבוצה של קציני רפואה גרמנים מהבונדסוור נטלו חלק במשימה של UNAMIC, על מנת לספק טיפול רפואי לאנשי האו"ם. במשימת ה-UNTAC, שנערכה לאחר מכן, הורחבה הפקודה להפעלת בית חולים בן 60 מיטות בפנום פן, בו טופלו לא רק עובדי האו"ם אלא גם האוכלוסייה הקמבודית. הקמבודים נתנו לבית החולים את השם "בית המלאכים". המשימה הסתיימה בשנת 1993 על פי לוח הזמנים, ובוצעו בה 95,000 טיפולי אשפוז.
היסטוריה > בית הדין לקמר רוז'

בגלל העבר הנאצי, פיוס וצדק חשובים מאוד ברפובליקה הפדרלית של גרמניה. לפיכך, גרמניה מימנה את בתי המשפט של הקמר רוז' בקמבודיה ב-17 מיליון אירו. בנוסף, מומחים ושופטים גרמנים נשלחים באופן קבוע לבית הדין.
היסטוריה > פינוי מוקשים

קמבודיה היא אחת המדינות בעולם שנפגעות באורח קשה ממוקשים. בכל שנה נהרגים או נפצעים כ-300 איש.
ממשלת גרמניה תומכת בפינוי מוקשים בקמבודיה מאז שנת 1998, המבוצע על ידי הארגון הלא-ממשלתי הבינלאומי אפופו. משרד החוץ הפדרלי נושא בעלויותיו בסביבות מיליון אירו לשנה. האזורים הנגועים כ-658 קמ"ר אמורים היו להיות מפונים עד שנת 2019.
יחסים כלכליים

בשנת 2013, גרמניה ייבאה סחורות בשווי 836 מיליון אירו מקמבודיה, ובכך הפכה למדינה המייבאת החמישית בגודלה, אחרי ארצות הברית, הרפובליקה העממית של סין, סינגפור ובריטניה, ובשנה שלאחר מכן, 2014, עלה היבוא ב-119.8 מיליון אירו, או 14.3%, ל-955.9 מיליון אירו. מרבית המוצרים המיובאים כללו טקסטיל לבגדים ונעליים של המותגים אדידס, דייכמן, פומה, C&A, אלדי, צ'יבו ולידל.
בשנת 2014 הגדילה גרמניה את היצוא לקמבודיה ב-28.9% בהשוואה לשנה הקודמת. סחורות בשווי כולל של 72.89 מיליון אירו יוצאו, מה שהפך את קמבודיה למדינה ה-76 מבין השותפים המסחריים של גרמניה. בנוסף לטקסטיל, קמבודיה ייצאה גם מוצרי ביניים בענף האלקטרוניקה והרכב, מתוכם 11.9% הועברו לגרמניה.
תיירות

מספר התיירים הגרמניים בשנת 2014 היווה רק חלק קטן מאוד, סביב 2%, מכלל התיירים הזרים לקמבודיה. בשנת 2014 נכנסו 84,143 גרמנים לקמבודיה, ובשנת 2013 נכנסו 81,651 תיירים גרמנים.
קידום הכלכלה הקמבודית

ממשלת גרמניה השיקה מספר פרויקטים לתמיכה נוספת בכלכלה הקמבודית, כולל שילוב טוב יותר של קמבודיה ב-ASEAN .KfW בנקינג גרופ מקדמת, מטעם ממשלת גרמניה, ייעול של בנקים מקומיים. סך של 241 מיליון דולר הושקעו במוסדות פיננסיים מקומיים משנת 2009 עד 2014 כדי להגדיל את ההלוואות לחברות קטנות ובינוניות בקמבודיה ולהעניק גישה טובה יותר להלוואות אמינות ובמחיר סביר. זה מאפשר לחברות אלה להשקיע ולעסק לצמוח. KfW מספקת גם תמיכה טכנית, מקדמת עקרונות אחראיים בהתמודדות עם מימון, העברת ידע ותומכת במרכז ההדרכה ACLEDA המציע הכשרה מקצועית בתחום הבנקאות בקמבודיה.
נציגויות דיפלומטיות

גרמניה מחזיקה בקמבודיה שגרירות בפנום פן.
קמבודיה מחזיקה בגרמניה שגרירות בברלין.
כאן ושם

| --- | --- |

 בימוי:  ז'אן-לוק גודאר; אן מארי מייוויל; ז'אן פייר גורין
 הופק בידי:  ז'אן-לוק גודאר; אן מארי מייוויל; ז'אן פייר גורין
 תסריט:  ז'אן-לוק גודאר; אן מארי מייוויל; ז'אן פייר גורין
 עריכה:  אן מארי מייוויל
 מוזיקה:  ז'אן שוורץ
 צילום:  ויליאם לובשנסקי
 מדינה:  צרפת
 חברה מפיצה:  Gaumont Film Company
 שיטת הפצה:  וידאו על פי דרישה 
 הקרנת בכורה:  15 בספטמבר 1976
 משך הקרנה:  53 דקות
 שפת הסרט:  צרפתית; גרמנית; ערבית;
 סוגה:  סרט תיעודי 
 דף הסרט ב־IMDb
 
כאן ושם (בצרפתית: Ici et Ailleurs) הוא סרטם התעודי של ז'אן-לוק גודאר ואן מארי מייוויל משנת 1976. הסרט עוקב אחר חייהן של שתי משפחות - פלסטינית וצרפתית. הסרט בן 53 הדקות דובר צרפתית, ערבית וגרמנית, והוא הראשון אותו ערך גודאר בטכניקת הווידאו. "כאן ושם" הוא יצירת מונטאז' בה משולבים חומרי פילם (16 מ"מ), וידאו וסטילס, ובהם ראיונות עם פעילים פלסטינים, לוחמי פדאיון, סצנות מבוימות המתרחשות בצרפת ותמונות סטילס וקטעי וידאו ארכיוניים מישראל ומגרמניה.
הסרט עושה שימוש בחומרים שצולמו במקור לסרט הבלתי-גמור "עד הניצחון" (בצרפתית: Jusqu'à la victoire). "עד הניצחון" היה סרט תעמולה פרו-פלסטיני שיצרו בשנת 1970 גודאר וז'אן פייר גורין, במסגרת קבוצת "דז'יגה ורטוב" ובשיתוף פעולה עם הליגה הערבית. צילומי הסרט נערכו במשך מספר שבועות בירדן, ותועדו בהם אימוניהם של מחבלים פלסטינים. בזמן עריכת הסרט בצרפת פרצו אירועי "ספטמבר השחור", בהם נהרגו גם חלק ממשתתפי הסרט. עקב המורכבות הרבה ביחסים הבין-ערביים והתדהמה ממות המשתתפים, זנחו חברי הקולקטיב את המשך העבודה על הסרט. ב-1974 חזרו גודאר ומייוויל לחומרים אלו ושילבו אותם בעבודתם על "כאן ושם".
התמות בסרט

התמות המרכזיות בסרט "כאן ושם" מצויות כבר בשמו, או בתרגום המילולי יותר לשמו "כאן ובמקומות אחרים". השימוש בכותרת "כאן ובמקומות אחרים" משרת את הסרט בניסיונו לחבר את הסכסוך הישראלי-פלסטיני לשאר העולם, זאת בניגוד לתפיסה הנוטה לשוות לסכסוך מורכבות ייחודית וחסרת פתרון. השם מתייחס למקומות הרבים בעולם בהם נעשות עוולות לאנשים, ולפער בין הסובלים לאלו שצופים בהם על גבי המרקע. בסרט ישנה התייחסות לדרך שבה נתפסים מאבקי העולם השלישי בצרפת, ושימוש במקרה הפלסטיני בניסיון להצביע ולהאיר על יחסי הכוחות, הכפייה והניצול שבעולם המערבי.
הסרט, שחושף בתוכו את אופן הכנתו, מטיל ביקורת פנימית על עצמו בהקשרים פמיניסטים וקולוניאליסטים. בסצנות החושפות את הוראות הבימוי מדברים מייוויל וגודאר בקריינות על המניפולציות והסיבות המובילות לבחירות השונות שנעשו במהלך עשיית הסרט.
התגובות לסרט

לאחר פרסום הסרט הואשם גודאר באנטישמיות. בסרט נעשית השוואה ויזואלית בין גולדה מאיר לאדולף היטלר על ידי הצבת תמונותיהם בזו אחר זו לרקע תפילת קדיש לקורבנות השואה. השוואה זו באה להציג את היהודי, הקורבן של פעם, כמקרבן הפלסטינים כיום. הדרך בה נעשה הדבר יצרה התנגדות רבה לסרט ולגודאר. רבים ברחבי העולם האשימו את גודאר באנטישמיות, וארגונים יהודים העבירו ביקורת חריפה על הוליווד ועל האקדמיה האמריקאית לקולנוע, עת הוחלט להעניק לגודאר אוסקר של כבוד.
הערות שוליים

↑  מייוויל היא יוצרת סרטים שווייצרית, שנישאה לגודאר והפכה לשותפה מרכזית בעשייתו מאז עבודתם בסרט זה.
| --- | --- |
בקרת זהויות :  LCCN: no2017141498   WorldCat (עם LCCN): no2017-141498
כד המוזה

| --- | --- |

 מידע כללי
 פַּסל:  צייר אכילס
 תאריך יצירה:  מחצית המאה ה-5 לפנה"ס
 טכניקה וחומרים:  כד אבל לבן מסוג ליקיטוס
 ממדים בס"מ
 גובה:  36.7
 נתונים על היצירה
 מספר יצירה:  Antikensammlungen Munich S80
 מיקום:  Staatliche Antikensammlungen מינכן שבגרמניה
 קואורדינטות:  38°19′15″N 23°03′31″E﻿ / ﻿38.3208°N 23.0587°E﻿ / 38.3208; 23.0587
 
"כד המוזה" הוא כינויו של כד מסוג ליקיטוס (lekythos) המיוחס לצייר המכונה "צייר אכילס" (Achilles Painter) ומתוארך למחצית המאה ה-5 לפנה"ס באטיקה, יוון. כיום הכד נמצא באוסף המוזיאון הלאומי לארכאולוגיה במינכן, גרמניה.
הכד מתאר שתי דמויות. האחת היא דמות המתוארת ישובה על סלע ומנגנת בקיתרה (kithara), כלי מיתר דמוי נבל קטן. הסביבה מסומלת באמצעות קו מצויר, המתאר נוף ובאמצעות טקסט המזהה את המקום כ"הר הליקון". לרגליה מופיעה ציפור, שעל פי זיהוי איקונוגרפי ייתכן והוא זמיר. מול דמות זו ניצבת דמות נשית נוספת. היא לבושה בהימטיון אדום וכבד. בין שתי הדמויות מופיע הטקסט ביוונית: יפה הוא אקסיופייתס בן אלקימכוס" ( Axiopeithes kalos Alkimachouׂ).
מחקר תולדות האמנות זיהה את הדמות המנגנת כמוזה. היו שהציעו את קליאו או את אראטו. סברה אחרת מזהה אותה כקאליופה, אימו של אורפאוס. הניסיון לזהות את הדמות הנשית השנייה הוא קשה יותר. נטייה מחקרית מצטברת מנסה לזהות דמות זו כסאפפו, המשוררת הידועה. הזיהוי נשען הן על המסורת האיקונוגרפית המתארת את סאפפו לצד מוזה, ומתוך השוואה לתיאורים אחרים שלה. יחד עם זאת אין שום ודאות בזיהוי זה. מיכאל אבי יונה טוען כי הדימוי של האישה המנגנת מצביע על שינוי בייצוגן של נשים בתקופה הזו כדמויות עצמאיות.
הנגינה בקירתה ובכלי מיתר נתפשה בתרבות היוונית כביטוי לבהירות ולשאיפה להרמוניה אפולונית. חלק מן החוקרים מצאו קשר בין מוטיב הנגינה לבין הופעתו על גבי כד אבל כניסיון לחבר את החיים והמוות על ידי המוזיקה. טילמן זיבאס (seebass) אף טען כי יחס זה מבוטא גם בשימוש ברקע הלבן הריק, אשר מהווה "צירוף של מוזיקה ודממה" המקבילים "למרחב מלא ולמרחב הריק, לחיים ולמוות"
הערות שוליים

↑  לנושא זה ראו: דובב, לאה, "שישה מבטים על ציור-מוזיקה", מוסד ביאליק, ירושלים, 2003, עמ' 59-62.
↑  אבי יונה, מיכאל, "תולדות האמנות הקלאסית", מוסד ביאליק, ירושלים, 2004, עמ' 138
↑  ראו: דובב, לאה, "שישה מבטים על ציור-מוזיקה", מוסד ביאליק, ירושלים, 2003, עמ' 58-59.
לאון דה ויטה דה האלן

| --- | --- |

 לידה:  12 בינואר 1857 איקסל, בלגיה 
 פטירה:  15 ביולי 1933 (בגיל 76) Hoogstraten, בלגיה 
 מדינה:  בלגיה 
 השכלה:  האקדמיה הצבאית המלכותית 
 השתייכות:  חיל פרשים 
 דרגה:  לוטננט גנרל 
 פעולות ומבצעים
 מלחמת העולם הראשונה 
 עיטורים
 מפקד בלגיון הכבוד  הצלב הגדול של אות הכתר הבלגי  צלב המלחמה הבלגי 
 
הברון לאון אלפונס ארנסט ברונו דה ויטה דה האלן, נולד בשם לאון דה ויטה (בצרפתית: Léon Alphonse Ernest Bruno de Witte de Haelen;‏ 12 בינואר 1857 - 15 ביולי 1933) היה קצין וגנרל בצבא בלגי ששירת במהלך מלחמת העולם הראשונה. הוא ידוע במיוחד בפיקוד על דיוויזיית הפרשים הבלגית בקרב האלן ב-1914.
קריירה צבאית

דה ויטה נכנס לאקדמיה הצבאית המלכותית ב-1874. הוא הועלה לדרגת תת-לוטננט ב-1878. בשנת 1880, הוא ביקש העברה לחיל הפרשים והוצב ברגימנט הרובאים הרכובים השני. הוא קיבל את ה-Brevet d'état-major‏ (BEM) בשנת 1887, ובין 1906 ל-1910 שירת כמפקד גדוד המדריכים הראשון.
הוא החזיק בפיקוד על חטיבת הפרשים השנייה בין 1910 ל-1913 ופיקד על דיוויזיית הפרשים החדשה שהוקמה כאשר בלגיה נפלשה על ידי גרמניה ב-1914. הוא הועלה לדרגת לוטננט-גנרל באוגוסט 1914, 6 ימים בלבד לפני שפיקד על הדיוויזיה שלו בקרב האלן. הניצחון הבלגי בקרב, שזכה לכינוי "קרב הקסדות הכסופות" על שם קסדות הפרשים שנותרו בשדה הקרב לאחר הלחימה, היה אירוע חשוב במערכה.
ב-1915 הוא מונה למפקח הכללי של הפרשים, תפקיד בו החזיק עד 1919.
עיטורים

בלגיה הנזר הגדול של מסדר לאופולד
בלגיה הקצין הגדול של מסדר הכתר
בלגיה צלב המלחמה הבלגי
שוודיה מסדר החרב המלכותי
צרפת צלב המלחמה 1914–1918
בריטניה הקצין הגדול של מסדר האמבט
בריטניה מדליית היובל של המלך ג'ורג' החמישי
| --- | --- |
בקרת זהויות :  BnF: cb14978899r (data)  GND: 101835116  ISNI: 0000 0004 5094 5854  VIAF: 316737213   WorldCat (עם VIAF): 316737213
כתר האימפריה הממלכתי

| --- | --- |

 מידע כללי
 אמן:  ג'ררד ושות' 
 תאריך יצירה:  1937 
 טכניקה וחומרים:  Black Prince's Ruby, פנינה, יהלום, ספיר, ברקת, פרוות סמור, St Edward's Sapphire, קטיפה, קולינן, אודם 
 ממדים בס"מ
 רוחב:  21.3 ס״מ 
 גובה:  31.5 ס״מ 
 נתונים על היצירה
 משקל:  1.06 ק"ג 
 מספר יצירה:  RCIN 31701 (האוסף המלכותי) 
 מיקום:  בית התכשיטים
 
כתר האימפריה הממלכתי (באנגלית: Imperial State Crown) הוא כתר המהווה חלק מתכשיטי הכתר של הממלכה המאוחדת.
תיאור הכתר

הכתר דומה בעיצובו לכתר אדוארד הקדוש כאשר בבסיסו של הכתר ארבעה צלבי פטה (Cross pattée) שביניהם ארבעה פרחי חבצלת (fleur-de-lis). מעל בסיס הכתר ארבע חצאי קשתות שבנקודת חיבורם מונד מוזהב ובראשו צלב. מתחת לקשתות כיפת קטיפה ששוליה מעוטרים בארמין. הכתר מעוטר ב-2,868 יהלומים, 273 פנינים, 17 אבני ספיר, 11 אבני ברקת ו-5 אבני אודם.
בכתר משובצות אבנים יקרות ידועות - בצלב שבראש הכתר משובץ ספיר שנקרא "ספיר אדוארד הקדוש", שעל פי האמונה לקוח מטבעתו של אדוארד המודה. כמו כן בחזית הכתר משובץ אודם הנסיך השחור. בחזית הכתר משובץ יהלום קולינן II המכונה גם "הכוכב הקטן של אפריקה".
בחלקו האחורי של הכתר משובץ ספיר סטוארט שמשקלו 104 קרט (20.8 גרם).